《寄宿倅陆经子履》
宋代·王令

勋业悠悠未可贪，直须随处酌醺酣。
君知仕路三无愠，我与人情七不堪。
闻借朱衣为别乘，想回青眼忆高谈。
东风尚有西行约，甬水桥边定解骖。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。